Ռեյ Ալեն

Ուոլթեր Ռեյ Ալեն (անգլ.՝ Walter Ray Allen, հուլիսի 20, 1975(1975-07-20), Merced, Կալիֆոռնիա, ԱՄՆ), ամերիկացի նախկին բասկետբոլիստ, պաշտպան։ Հանդես է եկել Բասկետբոլի ազգային ասոցիացիայի (NBA) «Միլոուքի Բաքս», «Սիեթլ Սուպերսոնիքս» (այժմ՝ «Օկլահոմա սիթի Թանդեր»), «Բոստոն Սելտիքս» և «Մայամի Հիթ» ակումբներում։
Համարվում է NBA-ի պատմության լավագույն երեքմիավորանոց և տուգանային նետումներ կատարողներից մեկը։
Ուսանողական առաջնության շրջանակներում 1993–1996 թվականներին ներկայացրել է Կոնեկտիկուտի համալսարանի «Հասկիս» բասկետբոլային թիմը, որից հետո ընտրվել է NBA-ի 1996 թվականի դրաֆթի առաջին ռաունդի 5-րդ ընտրությամբ՝ «Մինեսոտա Թիմբերվուլվզի» կողմից, որից հետո փոխանակվել է «Միլոուքի Բաքսի» Ստեֆոն Մարբերիի հետ, ով նույն դրաֆթի 4-րդ ընտրությունն էր։
Երկու անգամ ճանաչվել է NBA-ի չեմպիոն՝ 2008-ին և 2013-ին, համապատասխանաբար՝ «Բոստոն Սելտիքսի» և «Մայամի Հիթի» կազմում։
1998 թվականին նկարահանվել է ռեժիսոր Սպայկ Լիի «Նա լավ է խաղում» գեղարվեստական ֆիլմում (գլխավոր դերերում՝ Դենզել Վաշինգթոն, Միլա Յովովիչ)։


== Վաղ կյանքը և դպրոցական կարիերան ==
Ալենը ծնվել է 1975 թվականի հուլիսի 20-ին Կալիֆորնիայի Մերսեդ քաղաքի մոտոկայքում գտնվող «Քասլ» օդային ուժերի բազայում՝ Ուոլթեր Ալեն ավագի և և Ֆլորա Ալենի ընտանիքում։ Ընտանիքը բաղկացած է եղել 5 զավակներից և բազմաթիվ անգամներ տեղափոխվել մի քաղաքից մյուսը, ինչպես նաև այլ երկրներ։ Հաճախել է Դալզել բնակավայրի (Հարավային Կարոլինա) «Հիլքրեսթ» ավագ դպրոցը, որի բասկետբոլային թիմի կազմում հասել է մինչև նահանգային առաջնություն։


== Համալսարանային կարիերան ==
Դպրոցն ավարտելուց հետո Ալենն ունդունում է Կոնեկտիկուտի համալսարանի առաջարկած կրթաթոշակային ծրագիրը և 1993-1996 թվականների ընթացքում հանդես գալիս «Հասկիս» կոչվող համալսարանային թիմում։ Համալսարանային տարիներին Ալենն ընդգրկվում է «All-American» խորհրդանշական հավաքականի կազմում, ինչպես նաև 1995 թվականին ԱՄՆ բասկետբոլի ֆեդերացիայի վարկածով ճանաչվում «տարվա մարզիկ»։ Կոնեկտիկուտի համալսարանային կարիերան Ալենն ավարտում է գրանցված 1922 ընդհանուր միավորով, ինչպես նաև ռեկորդ սահմանում մեկ սիրողական մրցաշրջանի (1995-96) ընթացքում իրացրած 116 3-միավորանոց նետումներով։
2001 թվականին Ալենն ընտրվում է որպես Կոնեկտիկուտի համալսարանի 25 հոգուց բաղկացած դարի խորհրդանշական հավաքականի պատվավոր ավագ։
2001 թվականի փետրվարի 5-ին՝ Կոնեկտիկուտի և Սիրաքյուսի համալսարանների միջև անցկացած հանդիպման առաջին խաղակեսից հետո կազմակերպված «Պատվավոր հասկիներ» ("Huskies of Honor") միջոցառման ժամանակ հավերժացվում է Ալենի խաղաշապիկը։


== NBA-ի կարիերան ==


=== Միլուոքի Բաքս (1996–2003) ===
Ալենն ընտրվում է NBA-ի 1996 թվականի դրաֆթի առաջին ռաունդի 5-րդ ընտրությամբ՝ «Մինեսոտա Թիմբերվուլվզի» կողմից և փոխանակման արդյունքում Էնդրյու Լենգի հետ միասին տեղափոխվում «Միլուոքի Բաքս»՝ նույն դրաֆթի 4-րդ ընտրություն Ստեֆոն Մարբերիի դիմաց։ 1996 թվականին Ալենն ընդգրկվում է «All-Rookie 2-րդ թիմ» նորեկներից բաղկացած խորհրդանշական հավաքականում։ «Միլուոքիի» կազմում ունեցած ամենահաջող մրցաշրջանն Ալենն ունենում է 2000-01 թվականներին, որի ընթացքում հաղթում է «Բոլոր աստղերի ուիքենդի» 3-միավորանոց նետումների մրցույթը, ընդգրկվում «All-NBA երրորդ թիմ» խորհրդանշական հավաքականում և որպես ակումբի «մեծ եռյակի» անդամ (Սեմ Կասելի և Գլեն Ռոբինսոնի հետ) հասնում մինչև փլեյ-օֆֆի Արևելյան կոնֆերենցիայի եզրափակիչ՝ 7-խաղյա մրցապայքարում պարտվելով Ալեն Այվերսոնի «Ֆիլադելֆիա Սևնթի Սիքսերսին»։


=== Սիեթլ Սուպերսոնիքս (2003–2007) ===

Ալենը «Բաքսի» կազմում մնաց մինչև 2002-03 մրցաշրջանի կեսը, որից հետո փոխանակման արդյունքում Ռոնալդ Մյուրեյի, համալսարանային թիմակից Քևին Օլիի և ապագա դրաֆթի ընտրության իրավունքի հետ տեղ գտավ «Սիեթլ Սուպերսոնիքսում»՝ Գարի Պեյտոնի և Դեզմոնդ Մեյսոնի դիմաց։ 2005 թվականին անց Ալենը և «Սոնիքսի» թիմակից Ռաշարդ Լյուիսը ընդգրկվում են «All-NBA երկրորդ թիմ» խորհրդանշական հավաքականում և դուրս գալիս մինչև Արևմտյան կոնֆերենցիայի կիսաեզրափակիչ։
2004-05 մրցաշրջանից հետո Ալենը որոշում է 5 տարով երկարաձգել պայմանագիրը «Սոնիքսի» հետ և ստորագրում է 80 միլիոն ԱՄՆ դոլար ընդհանուր արժողությամբ նոր պայմանագիր։ 2006–07 մրցաշրջանում Ալենի միջին տվյալներն էին 26,4 միավոր, 4,5 անդրադարձ և 4,1 արդյունավետ փոխանցում (կարիերայի բարձրագույն ցուցանիշ)։
«Սոնիքսի» կազմում Ալենն ունեցել է բազմաթիվ անհատական նվաճումներ. 2006 թվականի մարտի 12-ին Ալենը դառնում է NBA-ի պատմության 15 000 կարիերայի միավորների սահմանագիծն հատած 97-րդ մարզիկը, նույն թվականի ապրիլ 7-ին Ալենը լիգայի պատմության ամենաարդյունավետ 3-միավորանոց նետումներ իրականացրած բասկետբոլիստների աղյուսակում գրավում է երկրորդ տեղը՝ զիջելով միայն Ռեջի Միլլերին։ Ապրիլի 19-ին Ալենը գերազանցում է Դենիս Սկոտի՝ մեկ խաղաշրջանի ընթացքում կատարած հաջող 3-միավորանոց նետումների տասը տարվա ռեկորդը (ներկայումս Ալենի ռեկորդը գերազանցվել է Ստեֆեն Քըրրիի կողմից)։


=== Բոստոն Սելտիքս (2007–2012) ===


=== Մայամի Հիթ (2012–2014) ===


== Դերասանական կարիերան ==


== Անձնական կյանքը ==


== Կարիերայի վիճակագրություն ==


=== Կանոնավոր առաջնություն ===


=== Փլեյ-օֆֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Պաշտոնական կայք
Էջը NBA.com կայքում
Էջը Բասկետբոլ-ռեֆերենսում Archived 2013-04-03 at the Wayback Machine.